Βάσω Βουγιούκα

Η Βασιλική Βουγιούκα (20 Ιουνίου 1986), γνωστότερη ως Βάσω Βουγιούκα, είναι Ελληνίδα πρωταθλήτρια της ξιφασκίας, με σημαντικούς τίτλους στο ενεργητικό της σε εθνικό και διεθνές επίπεδο. Απο το 2014 ανήκει στο δυναμικό του Ολυμπιακού.

 Η Καριέρα της 
 Σε εθνικό επίπεδο 
Τον Ιανουάριο του 2002 κατέκτησε το ατομικό πρωτάθλημα στο ξίφος ασκήσεως νεανίδων. Το Νοέμβριο του 2004 αναδείχθηκε νικήτρια στο Γκραν Πρι ξιφασκίας στο ΟΑΚΑ, στο ξίφος ασκήσεως. Ακολούθησε η κατάκτηση του Κυπέλλου Ολυμπιακής Ιδέας, το Μάρτιο του ίδιου χρόνου. Αναδείχθηκε Κυπελλούχος Ελλάδας με την ομάδα του Αθηναϊκού στη σπάθη, το Νοέμβριο του 2006 και ξανά τον Οκτώβριο του 2007. Το 2009 αναδείχθηκε για 4η συνεχή φορά Κυπελλούχος Ελλάδας, νικώντας στον τελικό 15-5 την Παναγιωτίδου (ΓΕΦ)Gosports, Επιτυχίες για τα ελληνικά σπαθιά, ανακτήθηκε, 22-02-2010..
 Διεθνής πορεία 
Η πρώτη της σημαντική διεθνής συμμετοχή ήταν τον Απρίλιο του 2001, στο ξίφος ασκήσεως νεανίδων, στο παγκόσμιο πρωτάθλημα του Γκντανσκ. Τον Απρίλιο του 2002, στο Παγκόσμιο πρωτάθλημα εφήβων και νεανίδων στην Αττάλεια της Τουρκίας, η Βουγιούκα έφτασε στη φάση των "16", όπου ηττήθηκε από τη Ρουμάνα Ιντρέι, με 15/7. Η  αθλήτρια κατέλαβε την καλύτερη θέση από ελληνικής πλευράς στα δύο Παγκόσμια Κύπελλα ξιφασκίας, που φιλοξενήθηκαν τον Μάρτιο του 2003 στην Αθήνα, καθώς ήταν 32η ανάμεσα σε 76 αθλήτριες στο ξίφος ασκήσεως, ενώ τον Οκτώβριο του 2003 αγωνίστηκε στο παγκόσμιο πρωτάθλημα ξιφασκίας γυναικών  στην Αβάνα και κατέλαβε την 39η θέση πάλι στο ξίφος ασκήσεως. Στο επόμενο παγκόσμιο κύπελλο, το Μάρτιο του 2004, έφτασε μέχρι τη φάση των "64". Την ίδια χρονιά, κατέκτησε χάλκινο μετάλλιο στο Ευρωπαϊκό Πρωτάθλημα ξιφασκίας κάτω των 20 ετών.Sportfm, «Χάλκινος» ο Νάκης στο ξίφος ασκήσεως, ανακτήθηκε 22-02-2010. Το 2007 κατέκτησε την 7η θέση σε σύνολο 35 αθλητριών στην Πανεπιστημιάδα της Μπανγκόκ Καθημερινή, Πολύ καλή η Βουγιούκα, 14-08-2007.. Στους "64" έφτασε ξανά στο παγκόσμιο κύπελλο στο Αλγέρι, το Μάρτιο του 2008.

Τον Μάρτιο του 2008 η αθλήτρια αναρριχήθηκε στην 62η θέση της παγκόσμιας κατάταξης (μεταξύ 297 αθλητριών), έπειτα από απανωτές νίκες σε τρεις αγώνες του παγκοσμίου κυπέλλου, στην Ορλεάνη (61η ανάμεσα σε 120) , στη Βουδαπέστη και στη Μαδρίτη (στον τελευταίο αγώνα ήταν 16η ανάμεσα σε 85 αθλήτριες).Cosmo.gr, "Τρία στα τρία" για την Βουγιούκα σε Παγκόσμια Κύπελλα, 03-03-2008,

Στο γκραν πρι του παγκοσμίου κυπέλλου σπάθης γυναικών της Φότζα (στην Ιταλία) (Μάρτιος 2009) ήταν 13η στις 112, ωστόσο τo Μάιο του 2009 περιορίστηκε στην 54η ανάμεσα σε 74 αθλήτριες στο παγκόσμιο κύπελλο του Κλάγκενφουρτ της Αυστρίας. 

Στο Γκραν Πρι του Παγκοσμίου Κυπέλλου σπάθης Γυναικών στην Ορλεάνη κατέλαβε την 13η θέση σε 120 αθλήτριες το 2010, ενώ το 2009 είχε καταταγεί στην 22η θέση ανάμεσα σε 114 αθλήτριες"Άστραψε" το σπαθί της Βουγιούκα στη Γαλλία, Ελληνική Ομοσπονδία Ξιφασκίας, 09-02-2010.. Η αθλήτρια έχει κατακτήσει επίσης και το βαλκανικό πρωτάθλημαhttp://archive.sport.gr/news/050416/fencing_sword.asp, Sport.gr, 16-04-2005..

 Το Παγκόσμιο Κύπελλο 2010 
Στις 21 Φεβρουαρίου 2010 κατέκτησε το πρώτο χρυσό μετάλλιο για την χώρα της στο Παγκόσμιο κύπελλο σπάθης γυναικών στη Βουδαπέστη.Sport.gr , Χρυσή η Βουγιούκα στη Βουδαπέστη, 22-02-2010.
Στην εν λόγω διοργάνωση αγωνίστηκε κατευθείαν στη φάση των "64" χωρίς να περάσει από τη φάση των προκριματικών, εξαιτίας της υψηλής της θέσης στην παγκόσμια κατάταξη Sport24, "Χρυσή" η Βουγιούκα στο Παγκόσμιο, 22-02-2010.. Στο Παγκόσμιο Κύπελλο σπάθης της Μαδρίτης, στις αρχές Μαρτίου,  έκανε μία ακόμα εξαιρετική εμφάνιση και κατατάχτηκε 10η σε 88 αθλήτριες, με αντίκρισμα 8β. στην παγκόσμια κατάταξη. Έτσι, έφτασε στην καλύτερη θέση στην καριέρα της (21η στον κόσμο)Sportime, Ξιφασκία: Ψηλά… η Βουγιούκα και στη Μαδρίτη, 02-03-2010..

 Το Παγκόσμιο κύπελο του 2011 
Τον Ιούνιο του 2011 η αθλήτρια ήταν 8η στο παγκόσμιο κύπελλο της σπάθης στη Γάνδη, αποκλείοντας την κορυφαία αθλήτρια στον κόσμο, Μάριελ Ζαγκούνις. Sport24, Διακρίθηκε η Βουγιούκα, 14-6-2011.

 Το Παγκόσμιο Κυπελλο του 2012 - μεχρι το 2014 
Στις 16 Ιουνίου 2012 κατέκτησε το αργυρό μετάλλιο στο ευρωπαϊκό πρωτάθλημα στη σπάθη, στο Λενιάνο της Ιταλίας, με ήττα 14-15 από την Ουκρανή Όλγα Χαρλάν.Aσημένιο μετάλλιο για τη Βουγιούκα στο Ευρωπαϊκό ξιφασκίας, Sporthero.gr, 17-6-2012.
Η Βουγιούκα κατέκτησε ξανά το ασημένιο μετάλλιο και στο ευρωπαϊκό πρωτάθλημα ξιφασκίας του 2013, στις 17 Ιουνίου στο Ζάγκρεμπ. Η πρωταθλήτρια ηττήθηκε 15-7 ξανά από τη Χαρλάν στον τελικό του αγωνίσματος «Ασημένια» η Βουγιούκα στο Ευρωπαϊκό του Ζάγκρεμπ, in.gr, 17-6-2013..

Το Μάρτιο του 2014 κέρδισε ασημένιο μετάλλιο στο γκραν πρι του Παγκοσμίου Κυπέλλου, στη Μόσχα. Ξιφασκία: «Ασημένια» στη Μόσχα η Βουγιούκα , Naftemporiki.gr, 22-3-2014.

Τον Ιούνιο του 2014 κατέκτησε το χάλκινο μετάλλιο στο ευρωπαϊκό πρωτάθλημα στο Στρασβούργο στο αγώνισμα της σπάθης. Ξιφασκία: Πάλι στο βάθρο η Βουγιούκα , Η Αυγή, ηλεκτρονική έκδοση, 11-6-2014. Τον επόμενο μήνα, ήρθε 5η στον κόσμο στο παγκόσμιο πρωτάθλημα του Καζάν στη Ρωσία.Ξιφασκία: Πέμπτη στον κόσμο η Βουγιούκα, onsports.gr, 18-7-2014.

 Παραπομπές 

 Εξωτερικοί σύνδεσμοι 
Βιογραφικά στοιχεία και φωτογραφία της αθλήτριας
Συνέντευξη της Βουγιούκα στο dentnews.net, 3-3-2011.

Κατηγορία:Ελληνίδες αθλήτριες της ξιφασκίας